laion/Wikipedia-Exotic huggingface dataset:
ריווק רובוטיקס

ריווק רובוטיקס בע"מ (באנגלית: ReWalk Robotics) היא חברת מכשור רפואי ישראלית, העוסקת בפיתוח וייצור של מערכות ביוניות, לסיוע בהליכה של מוגבלים בהליכה, המסייעות להם לעמוד זקוף, ללכת ולעלות במדרגות. המוצרים העיקריים של החברה נמכרים במותגים ReWalk ו-ReStore. החברה נוסדה ביוני 2001 על ידי ד"ר עמית גופר, לאחר שהפך למשותק בעקבות תאונת דרכים. מרכז החברה שוכן ביקנעם עילית. מאז 2014 ניירות הערך של החברה נסחרים בנאסד"ק. ד"ר גופר היה מנכ"ל החברה עד 2012, משנה זו ועד 2015 היא נשיא ו-CTO של החברה ובנובמבר 2015 פרש ממנה. מנכ"ל החברה מאז פברואר 2012 הוא לארי ג'סינסקי. מוצרי החברה: ReWalk: מערכת לסיוע בהליכה של משותקים בגפיים התחתונים, המסייעת להם לעמוד זקוף, ללכת ולעלות במדרגות. המוצר אושר לשימוש על ידי ה-FDA בשנת 2011. ביולי 2020 הוכנס המוצר לתוכנית ביטוח הבריאות הלאומית של ארצות הברית. ReStore: מערכת קלת משקל הנלבשת על הרגל ומסייעת לשיקום של מי שהליכתו מוגבלת מחמת שבץ מוחי. המערכת פותחה על-פי מחקרים שנערכו באוניברסיטת הרווארד. בשנת 2019 קיבל סימון CE ואושר לשימוש על ידי ה-FDA. באוגוסט 2023 רכשה החברה את חברת AlterG, העוסקת אף היא בשיקום יכולת הליכה. תמורת הרכישה תשלם ריווק 19 מיליון דולר, בתוספת 65% מהצמיחה בפעילות בשנתיים שלאחר השלמת הרכישה. גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "התאונה שגרמה למשותקים ללכת", עמ' 330–333 אתר האינטרנט הרשמי של ReWalk Robotics ReWalk: חוזרים ללכת, באתר "חדשנות ישראלית" מידע עסקי על חברת ReWalk Robotics באתרים Yahoo! Finance • MarketWatch • CNN Money • Bloomberg Business (באנגלית) ReWalk Robotics, בגוגל פיננסים השלד החיצוני של ReWalk קיבל קוד ביטוחי בארה"ב, באתר TechTime‏, 16 ביולי 2020 ארז ליבנה, ReWalk: ביטוח הבריאות בארה"ב הנפיק קוד למוצר הדגל; המניה מזנקת, באתר ביזפורטל, 15 ביולי 2020 ReWalk פיתחה חליפת-הליכה חכמה לשיקום נפגעי שבץ, באתר TechTime‏, 30 במאי 2019 ריווק רובוטיקס קיבלה אישור CE עבור חליפת ReStore™ המיועדת לשיקום נפגעי שבץ, באתר "טלנירי", 2 ביוני 2019 צלי גרינברג, בשורות טובות לריווק: מערכת רובוטית שלה קיבלה את אישור ה-FDA, המניה נוסקת, באתר כלכליסט, 5 ביוני 2019 אתר האינטרנט הרשמי של AlterG המזומן הוא מלך, והעסקה של ריווק היא דוגמה מצוינת לכך, באתר גלובס, 13 באוגוסט 2023 ReWalk Robotics to Acquire AlterG; Acquisition Builds Commercial Scale and Accelerates Path to Profitability, AlterG, August 8, 2023
בקמן

האם התכוונתם ל... אלפרד פון בקמן – גנרל גרמני יוהאן בקמן – היסטוריון וסופר גרמני מישל בקמן – פוליטיקאית אמריקאית מקס בקמן – צייר גרמני פרדריק בקמן – סופר שוודי רודולף בקמן – איש אס אס גרמני באקמן-טרנר אוברדרייב – להקת רוק קנדית בכמן
חיים בנון

חיים בנון (נולד ב-26 ביולי 1980) הוא כדורגלן עבר ישראלי ששיחק בעמדת הקשר. בנון התחיל את הקריירה שלו בקבוצת הנוער של הפועל חדרה ובגיל 19 הצטרף לקבוצה הבוגרת ששיחקה אז בליגה א'. בקיץ 2001, בנון חתם בהפועל נצרת עילית מהליגה הארצית. בעונתו הראשונה במועדון, היה שותף לעלייה של הקבוצה לליגה הלאומית והיה שותף גם לעלייה של הקבוצה לליגת העל בתום עונת 2003/2004, לראשונה בתולדותיה. ב-15 באפריל 2006, בנון הבקיע את שער הניצחון במשחק בו ניצחה נצרת עילית 1-2 את בני סכנין. בקיץ 2007, בנון חתם בבני סכנין. ב-18 באוגוסט 2007, בנון ערך את הופעת הבכורה שלו בקבוצה בניצחון 0-1 נגד מכבי חיפה. ב-6 ביולי 2008, בנון ערך את הופעת הבכורה שלו בזירה האירופית בניצחון 1-2 נגד רנובה במסגרת גביע האינטרטוטו. בשנת 2011, פרש מכדורגל. בשנת 2016, הפך לשחקן כדורגל אולמות והצטרף לאס"א האקדמית נתניה. בקיץ 2020, חזר לשחקן כדורגל באופן פעיל כאשר הצטרף למ.ס. נתניה. חיים בנון, באתר ההתאחדות לכדורגל בישראל חיים בנון, באתר Transfermarkt חיים בנון, באתר Soccerway חיים בנון, באתר WorldFootball.net חיים בנון, באתר FootballDatabase.eu
פורנון אניטה

פורנון סאן בניטו אניטה (בהולנדית: Vurnon San Benito Anita; נולד ב-4 באפריל 1989) הוא כדורגלן קוראסאואי-הולנדי, המשחק בעמדת הקשר האחורי באל-אורובה. אניטה, התחיל את הקריירה שלו בקבוצת הכדורגל וילמסטאד המקומית. בגיל 8, היגר עם משפחתו להולנד והצטרף לקבוצת הילדים מארסן. בגיל 10, הצטרף לאקדמיה לכדורגל של אייאקס. ב-19 במרץ 2006, אניטה ערך את הופעת הבכורה שלו בקבוצה הבוגרת בהפסד 3-2 לחרונינגן. בעונה שלאחר מכן הוסיף משחק נוסף לסך הכל של ארדיוויזי, והביא אותו לשתי הופעות. ב-14 בפברואר 2007, אניטה ערך את הופעת הבכורה שלו בזירה האירופית בהפסד 3-0 לורדר ברמן במסגרת גביע אופ"א. בעונת 2009/2010, אניטה הצליח להתברג בהרכב הפותח של אייאקס כמגן השמאלי של הקבוצה. בדצמבר 2010 פרנק דה בור מונה למאמנה של אייאקס, ואניטה עבר לשחק כקשר אחורי. באפריל 2011, אניטה חתם על חוזה חדש במועדון עד לאפריל 2014. ב-16 באוגוסט 2012, אניטה חתם לחמש שנים בניוקאסל יונייטד תמורת 6.2 מיליון פאונד. ב-18 באוגוסט 2012, אניטה ערך את הופעת הבכורה שלו בקבוצה בהפסד 2-1 לטוטנהאם הוטספר. ב-8 בנובמבר, אניטה כבש את שער הבכורה שלו בקבוצה בתיקו 2-2 נגד קלאב ברוז'. ב-1 במרץ 2014, אניטה הבקיע את שער הבכורה שלו בפרמייר ליג בניצחון 1-4 נגד הול סיטי. ב-6 ביולי 2017, אניטה חתם לשלוש שנים בלידס יונייטד מהפוטבול ליג צ'מפיונשיפ. ב-6 באוגוסט, אניטה ערך את הופעת הבכורה שלו בלידס בניצחון 2-3 נגד בולטון ונדררס. ב-31 באוגוסט 2018, הושאל לוילם II עד לסיום העונה, יממה לאחר מכן ערך את הופעת הבכורה שלו בקבוצה במשחק הליגה נגד פ.ס.וו. איינדהובן. ב-2 בספטמבר 2019, שוחרר מלידס. בפברואר 2020, אניטה חתם בצסק"א סופיה מליגת העל הבולגרית. בצסק"א, אניטה רשם שתי הופעות ולאחר מכן הליגה הופסקה בשל התפרצות מגפת הקורונה בבולגריה וביוני שוחרר מהמועדון. ב-31 באוגוסט 2020, אניטה חתם בוואלבייק. בצעירותו, אניטה ייצג את הנבחרות הצעירות של הולנד. במאי 2010, אניטה זומן לסגל הרחב של נבחרת הולנד לקראת מונדיאל 2010. ב-26 במאי 2010, אניטה ערך את הופעת הבכורה שלו בנבחרת בניצחון 1-2 נגד מקסיקו. אניטה, רשם עוד שתי הופעות בנבחרת במשחקים שנערכו לפני מונדיאל 2010, ולא נכלל בסגל הסופי. מאחר שאניטה שיחק רק במשחקי ידידות, הוא היה יכול להתחרט ולייצג את קוראסאו. ב-25 במרץ 2021, אניטה ערך את הופעת הבכורה שלו בנבחרת בניצחון 0-5 נגד סנט וינסנט והגרנדינים. אייאקס ליגת העל ההולנדית: 2010/2011, 2011/2012 הגביע ההולנדי: 2009/2010 מגן יוהאן קרויף: 2007 ניוקאסל יונייטד פוטבול ליג צ'מפיונשיפ: 2016/2017 מדיה וקבצים בנושא פורנון אניטה בוויקישיתוף פורנון אניטה, ברשת החברתית אקס (טוויטר) פורנון אניטה, באתר Transfermarkt פורנון אניטה, באתר Soccerway פורנון אניטה, באתר BDFutbol פורנון אניטה, באתר WorldFootball.net פורנון אניטה, באתר National Football Teams פורנון אניטה, באתר FootballDatabase.eu
לונגן

לונגן (שם מדעי: Dimocarpus longan) הוא עץ פרי ירוק וחזק, בעל תפרחת נאה. קרוב משפחה של הליצ'י. מוצאו של הלונגן הוא מדרום מזרח אסיה. פריו חום, קטן ובעל גלעין גדול. יתרונו של הלונגן שהוא משמש גם כעץ נוי. תפרחתו הצהבהבה, הריחנית והיפה משווה לו צורה נאה בחודשי האביב. הצימוח הירוק אדמדם שלו גם הוא מוסיף נוי. העץ מתנשא לגובה של כארבעה מטרים, והוא קל לגיזום ולעיצוב. בישראל הלונגן גדל במספר משתלות מצומצם, והוא ניטע כעץ נוי בלבד, ולא כעץ מטע מסחרי. מדיה וקבצים בנושא לונגן בוויקישיתוף לונגן, באתר ITIS (באנגלית) לונגן, באתר NCBI (באנגלית) לונגן, בבסיס הנתונים ARKive (באנגלית) לונגן, באתר האנציקלופדיה של החיים (באנגלית) לונגן, באתר Tropicos (באנגלית) לונגן, באתר GBIF (באנגלית) לונגן, באתר The Plant List (באנגלית) לונגן, באתר IPNI (באנגלית) לונגן, באתר אנציקלופדיה בריטניקה (באנגלית) לונגן באתר הרשימה האדומה של IUCN
לאבו מות'יבה

לאבוגאנג מות'יבה (באנגלית: Lebogang Mothiba; נולד ב-28 בינואר 1996) הוא כדורגלן דרום אפריקאי, המשחק בעמדת החלוץ בשטרסבורג. מות'יבה התחיל לשחק כדורגל בגיל 11 בקבוצת הכדורגל של ממלודי סאנדאונס, כעבור שנתיים הצטרף לקבוצת הנערים "קמפטון פארק" ובגיל 14 הצטרף למחלקת הנוער של ליל. ביולי 2014, מות'יבה חתם לשלוש שנים בקבוצה הבוגרת של ליל והצטרף מיידית לקבוצת המילואים. במהלך עונת 2016/2017, מות'יבה הושאל לואלנסיין מהליגה השנייה. בעונתו הראשונה במועדון, הבקיע שני שערים ב-9 הופעות ובסיום העונה סיכם לעונה נוספת במועדון. בעונתו השנייה במועדון כבש 8 שערים ב-20 הופעות בליגה ולקראת סיום חלון העברות של ינואר 2018, ליל החליטה להחזירו לשורותיה על מנת שיעזור לה במאבקי התחתית. עד לסיום העונה, מות'יבה כבש 5 שערים ב-14 משחקים כולל צמד בניצחון 1–2 נגד דיז'ון במחזור האחרון, שהבטיח לליל עונה נוספת בליגה הראשונה. על אף העובדה שהציג יכולת גבוהה בליל, המועדון ניסה למכור אותו, עקב חובות כלכליים בהן היה מצוי. ב-31 באוגוסט 2018, מות'יבה חתם בשטרסבורג ששילמה 4 מיליון אירו עבור מחצית מכרטיס השחקן שלו. ב-29 בפברואר 2020, נפצע בברכו ונעדר מהמגרשים לתקופה ממושכת. ב-27 בינואר 2022 הושאל לטרואה עד לסיום העונה. מות'יבה השתתף עם נבחרת הדרום אפריקאית באולימפיאדת ריו דה ז'ניירו (2016). ב-21 במרץ 2018, מות'יבה ערך את הופעת הבכורה שלו בנבחרת דרום אפריקה, במשחק נגד אנגולה במסגרת טורניר ידידות, בו גם כבש את שער הבכורה שלו בנבחרת. מות'יבה, אף כבש בשתי ההופעות הבאות שלו בנבחרת, ובכך הפך לכדורגלן הראשון בתולדות נבחרת דרום אפריקה, הכובש בשלושת משחקיו הראשונים בנבחרת. שטרסבורג גביע הליגה הצרפתית: 2018/2019 מדיה וקבצים בנושא לאבו מות'יבה בוויקישיתוף לאבו מות'יבה, ברשת החברתית אינסטגרם לאבו מות'יבה, באתר Transfermarkt לאבו מות'יבה, באתר Soccerway לאבו מות'יבה, באתר BDFutbol לאבו מות'יבה, באתר WorldFootball.net לאבו מות'יבה, באתר National Football Teams לאבו מות'יבה, באתר FootballDatabase.eu
נינה טפיו

נינה טפיו (בפינית: Nina Tapio; נולדה ב-24 בפברואר 1972) היא זמרת פינית. טפיו החלה את קריירת השירה שלה כילדה בת חמש, היא למדה בקונסרבטוריון. במהלך שנות התשעים הייתה חברה בצמד המוזיקלי "Taikapeili" ובמסגרת זו הוציאה שלושה אלבומים, כזמרת עצמאית היא עבדה ביחד עם המוזיקאי קארל ג'נקינס. היא דיבבה את אריאל בדיבוב המחודש בשפה הפינית לסרט בת הים הקטנה, היא המשיכה לדבב את הדמות גם בשני סרטי ההמשך. היא גם דיבבה בין היתר בסרטים נסיך מצרים וגארפילד: הסרט. מ-2005 ועד 2010 הייתה שופטת בתוכנית "Idols" הגרסה של פינלנד לתוכנית אמריקן איידול. באירוויזיון 2006 הציגה את תוצאות הניקוד של פינלנד. נינה טפיו, סרטונים בערוץ היוטיוב נינה טפיו, במסד הנתונים הקולנועיים IMDb (באנגלית) נינה טפיו, באתר ספוטיפיי נינה טפיו, באתר MusicBrainz (באנגלית) נינה טפיו, באתר Discogs (באנגלית)
קריסה סלמינן

קריסה סלמינן (בפינית: Krisse Salminen; נולדה ב-27 בינואר 1977) היא קומיקאית ומנחת טלוויזיה פינית. סלמינן היא בתם של השחקנית קארינה טורונן ומנחה הטלוויזיה רייו סלמינן, ב-2001 התחילה את הקריירה שלה במופעי סטנד אפ. באירוויזיון 2007 שימשה כמנחה אורחת. היא דיבבה את דמותה של פייפר בדיבוב הפיני לסרט רובוטס, את שלגיה בסרט "שרק השלישי" ואת ברבי ב"צעצוע של סיפור 3", היא גם דיבבה בסרט "סודות הקיסר" (Keisarin salaisuus), הסרט הפיני הראשון שיצא בהנפשה ממוחשבת. ב-2012 זכתה בגרסה הפינית של תוכנית המציאות "רוקדים עם כוכבים". כשחקנית הופיעה במספר סרטים וסדרות טלוויזיה, היא זכתה מספר פעמים ב-"Telvis", פרס הטלוויזיה הפיני. היא נשואה למפיק ירקו לואומן. קריסה סלמינן, במסד הנתונים הקולנועיים IMDb (באנגלית)
חרוט פאראסייט

חרוט פאראסייט (באנגלית: Parasite Cone; מילולית "חרוט טפילי") הוא חרוט טפילי קטן, ברכס מאונטניר, באזור חוף בורכגרווינק, בארץ ויקטוריה שבאנטארקטיקה. החרוט ממוקם 12 קילומטרים מהמדרונות הצפון-מערביים של הר אוברלורד. שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963. • P.R. Kyle, Melbourne Volcanic Province, Antarctic Research Series, Volcanoes of the Antarctic Plate and Southern Oceans, Vol. 48 חרוט פאראסייט באתר הסקר הגאולוגי של ארצות הברית חרוט פאראסייט באתר הגאזט האנטארקטי של ממשלת ניו זילנד חרוט פאראסייט באתר הגאזט האנטארקטי של ממשלת אוסטרליה חרוט פאראסייט באתר הגאזט האנטארקטי המשווה SCAR של ממשלת אוסטרליה חרוט פאראסייט באתר mindat תחזית מזג אוויר עדכנית ארוכת טווח עבור חרוט פאראסייט ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי
שיר כהן (דוברת)

שיר כהן (נולדה ב-1992) היא סמנכ"לית ממשל ותקשורת של קבוצת מכבי שירותי בריאות. משנת 2018 עד שנת 2021 כיהנה כיועצת התקשורת לראש ממשלת ישראל, בנימין נתניהו. כהן נולדה וגדלה בראש העין. בשנת 2013 השתחררה משירותה הצבאי במדור אינטרנט ורדיו בחטיבת דובר צה"ל. החלה את דרכה המקצועית בלשכת ראש הממשלה כיועצת לראש מערך ההסברה הלאומי, לירן דן. לאחר כשלוש שנים קודמה לתפקיד סגנית הדובר ובו כיהנה כשנתיים. במקביל לעיסוקה השלימה תואר ראשון במדעי המדינה ובתקשורת באוניברסיטה העברית בירושלים. בראשית שנת 2018 החלה כהן לכהן כיועצת התקשורת הראשית לראש הממשלה בנימין נתניהו. היא האישה הראשונה שכיהנה בתפקיד זה, והייתה גם הצעירה ביותר בכניסתה לתפקיד. במסגרת תפקידה כהן ניהלה משברים תקשורתיים ואירועים לאומיים, וביניהם: חשיפת ארכיון הגרעין האיראני, מבצע שומר החומות, הסכמי אברהם, חנוכת שגרירות ארצות הברית בישראל, המשבר סביב "החוק הפולני", ומבצע מגן צפוני. בסקר השנתי לשנת 2020 שקיימה לשכת העיתונות הממשלתית, דורגה דוברות רה״מ עם ציונים נמוכים בקטגוריית אדיבות ושירותיות. למרות זאת, היו בין מקבלי תעודת הוקרה מיוחדת מלשכת העיתונות על "תרומה ייחודית ומקצועית במערכה ההסברתית בזמן משבר הקורונה". סיימה את תפקידה עם השבעת הממשלה ה-36 ביוני 2021. באוקטובר 2021 מונתה לראש מערך התקשורת וקשרי החוץ של קבוצת מכבי שירותי בריאות ובמרץ 2022 מונתה לסמנכ"לית ממשל ותקשורת של מכבי שירותי בריאות. בשנת 2019 נבחרה לרשימת פורבס 30Under30, ושנה לאחר מכן נבחרה ל-50 היהודים המשפיעים של הג'רוזלם פוסט. כהן מתגוררת בתל אביב. נישאה ב-19 במרץ 2020 לניר. החתונה, התקיימה בחצר בית ראש הממשלה בעקבות חקיקת תקנות החירום הראשונות של מגפת הקורונה. מדיה וקבצים בנושא שיר כהן בוויקישיתוף שיר כהן, ברשת החברתית פייסבוק שיר כהן, ברשת החברתית אינסטגרם שיר כהן, באתר פורבס דניאל רוט-אבנרי, שיר כהן, ראש מערך התקשורת של נתניהו: "טעות אחת שלי היתה יכולה להבעיר את המזרח התיכון", באתר ישראל היום, 17 ביוני 2021 עד לכניסתו של מתן סידי לתפקיד, בגיל 25 דוברת רה"מ נתניהו לשעבר, מונתה לראש מערך התקשורת וקשרי החוץ של קופ"ח מכבי, באתר בחזיתמדיה, ‏4 באוקטובר 2021 רועי בהריר-פרל, סקר הדוברים הגדול: המצטיינים, הפחות אמינים ואלו שצריכים לעבוד על אדיבות ושירותיות, באתר אייס, 27 בדצמבר 2020 דוברת רה"מ נתניהו לשעבר, מונתה לראש מערך התקשורת וקשרי החוץ של קופ"ח מכבי, באתר בחזית מדיה, ‏4 באוקטובר 2021 שיר כהן מונתה לסמנכ"לית ממשל ותקשורת במכבי שירותי בריאות, באתר וואלה, 10 במרץ 2022 חדשות סרוגים, ‏צפו: לצד נתניהו ושרה, דוברת רה"מ התחתנה בבלפור, באתר "סרוגים", 19 במרץ 2020
אליהו דב ליזרוביץ

הרב אליהו דב ליזרוביץ מקובנה (1854 – 1941, כ"ב בשבט ה'תש"א) היה אחד המשגיחים הראשונים, ואולי הראשון במסגרת תנועת המוסר הליטאית. תלמידו של רבי שמחה זיסל זיו (רש"ז) מקלם. אביו של הסופר והעיתונאי יצחק אליעזר ליזרוביץ. אליהו דב ליזרוביץ נולד בינישוק בליטא. הוריו מתו בילדותו והוא התחנך בבית דודו. בגיל 12 הביא אותו דודו לעיר קלם לבית התלמוד לנערים שבפיקוחו של שמחה זיסל זיו, שם גדל והתחנך לצדו של נחום זאב זיו, בנו של הסבא מקלם, שהיה חברו. לאחר שרש"ז העביר בשנת 1875 את בית תלמודו מקלם לעיירה גרובין (גרוביצה) בלטביה הוא הטיל על אליהו דוב תפקיד של השגחה וניהול חבורות במוסד זה והיה למשגיח מוסרי. לאחר כמה שנים נשא לאישה את רחל לבית מילנר בטרקאי (טרוקי) שליד וילנה. רש"ז בא להשתתף בחתונתו בניגוד למנהגו, משום שלא היו לאליהו דב הורים. מאוחר יותר מונה למשגיח בישיבת ישיבת אור החיים (סלובודקה) מיסודו של ר' צבי הירש לויטן. משפחתו עברה איתו מטרוקי והם התיישבו בקובנה, סמוך לגבול סלובודקה. אשתו פתחה שם חנות מכולת ואילו הוא התמסר כולו לתפקיד ההשגחה בישיבה. לבני הזוג נולדו שבעה ילדים: יעקב, מיכאל, יצחק אליעזר, בילה טיבה (טובה), דבורה (דורה) ואסתר. בתקופת מלחמת העולם הראשונה גלה עם תלמידיו לטרוקי ולוילנה. לאחר המלחמה התפזרה הישיבה והוא שב לגור עם משפחתו. בשנת 1925, לאחר מות אשתו, עלה לארץ ישראל והתיישב בחברון, שם הצטרף לישיבת חברון כנסת ישראל שהוקמה בסלובודקה וראשיה העבירו חלק ניכר ממנה לארץ ישראל. לאחר זמן מה עבר לגור בירושלים בקרבת חצר שטרויס ובילה שם בלימודי התורה והמוסר. בשנת 1927 עבר לתל אביב בעקבות מות בנו הסופר והעיתונאי יצחק אליעזר ליזרוביץ, שהוא ואשתו נפטרו בפריז ובנם היחיד שמעון הובא על ידי משפחת אמו לתל אביב. אליהו דב דאג לחינוכו של נכדו. אליהו דב נקבר בהר הזיתים בירושלים. לאחר מותו נפל נכדו, סמל שמעון בהתקפת האצ"ל על יפו. דב כץ, תנועת המוסר: תולדותיה, אישיה ושיטותיה, ירושלים: א.ציוני, תשכ"ז איטה ונתן פינסק, זיכרונות, שורשים - תיעוד משפחתי, 2014 כרטיס קבר: אלי' דוב ליזרוביץ » הר הזיתים, ירושלים, באתר הר הזיתים, ירושלים נערי מכבי ת"א זכו בגביע ליזרוביץ', דבר, 16 באפריל 1963
Black and Tan

Black and Tan הוא קוקטייל בירה, המיוצר על ידי שכבת בירה חיוורת (בדרך כלל פייל אייל) ושכבת בירה כהה (בדרך כלל סטאוט). מקור הקוקטייל ככל הנראה באנגליה, שם ערבבו בירות מאז המאה השבע עשרה. השימוש המוקדם ביותר במונח בהקשר למשקה הוא משנת 1881, על פי מילון אוקספורד האנגלי. השימוש הבריטי המתועד הראשון במונח לתיאור משקה הוא משנת 1889. הקוקטייל מבוסס על תערובת של אייל וסטואט. ניתן לייחס את מסורת מיזוג הבירות ללונדון במהלך המאה ה-17, אז נצרכה תערובות בירה של "שלושה פתילים ו" חמישה פתילים. כל פתיל היה סוג בירה ששולב למשקה. הערבוב נוצר כדי להימנע מתשלום מס גבוה על הבירה. שימוש בבירה חזקה בשיעור מס גבוה שעורבבה עם בירה בעלת מיסוי נמוך, התערובת יצרה רווח למבשלות. שימוש זה ידוע מ-1690. את Black and Tan מכינים על ידי מילוי הכוס עד האמצע בפייל אייל, והוספת סטואט למילוי. ניתן להניח כף הפוכה מעל הכוס כדי למנוע התזה וערבוב בין השכבות. ישנה כף יועדית שתוכננה עבור הקוקטייל. הכף מכופפת באמצע כדי להתאזן על קצה כוס הזכוכית למזיגה קלה. לחלופין, ניתן לשפוך תחילה את הסטואט כדי שהמשקאות יתערבבו ביסודיות. ה"שכבה "של גינס על גבי האייל או הלאגר אפשרית בגלל הצפיפות הנמוכה יותר של הגינס. התרחיש ההפוך (שבו השכבה על העליונה כבדה יותר מהתחתית) תייצר חוסר יציבות בציפה וכתוצאה מכך שתי הבירות יתערבבו. כמה מבשלות אמריקאיות מייצרות כיום Black and Tan מעורבב מראש, לדוגמה Black and Tan של יואנגלינג. באירלנד המשקה מכונה "חצי וחצי". ואכן, למשקה יש בעיה תדמיתיות באירלנד ובמקומות אחרים בגלל הקשר השם עם כוח המילואים האירי המלכותי, שכונה "Black and Tan". הכוח נשלח לאירלנד בתחילת שנות העשרים של המאה העשרים בתקופת מלחמת האזרחים באירלנד. כתוצאה מכך, השם נתפס באירלנד כלא מכובד. בארצות הברית במארס 2006 בן אנד ג'ריס יצרו גלידה בהשראת המשקה לכבוד יום פטריק הקדוש, השם פגע בלאומנים אירים, בן אנד ג'ריס התנצלו. דובר החברה אמר לסוכנות הידיעות רויטרס, "כל הקשר מצידנו ליחידת הצבא הבריטי הייתה לא מכוונת לחלוטין" במארס 2012 שוב עלה שוב שמו של המשקה לחדשות כאשר תאגיד נייקי, כחלק ממערך העיצובים בנושא אירלנד, עיצבה נעליים בשם "Black and Tan "ויצרו בעיה דומה לאירוע של בן וג'ריס. פצצת רכב אירית שנדי Oliver, Garrett (2011). The Oxford Companion to Beer. New York: Oxford University Press. p. 135. ISBN 978-0-19-536713-3. OCLC 706025045. "black and tan". Oxford English Dictionary. (נדרשת הרשמה) Regan, Gary (2003). The Joy of Mixology. Clarkson Potter. p. 215. ISBN 9780609608845. נבדק ב-16 במרץ 2020. {{cite book}}: (עזרה) Mosher, Randy (2017). Tasting Beer, 2nd Edition. An Insider's Guide to the World's Greatest Drink. Storey Publishing. p. 334. ISBN 9781612127774. נבדק ב-16 במרץ 2020. {{cite book}}: (עזרה) Mathias, Peter (1959). The Brewing Industry in England, 1700-1830. Cambridge University Press. p. 111. three threads. McKittrick, David (21 באפריל 2006). "Ireland's War of Independence: The Chilling Story of the Black and Tans". The Independent. London. נבדק ב-7 באפריל 2018. {{cite news}}: (עזרה) Tom Peterkin, Ireland Correspondent, ‏Black and Tan ice cream causes a chill in Ireland, The Telegraph, 21 April 2006 Boyd, Brian (10 במרץ 2012). "Nike Puts Its Foot in It with 'Black and Tan' Sneaker". The Irish Times. Dublin. נבדק ב-10 באוגוסט 2015. {{cite news}}: (עזרה)
רייצ'ל יאנקי

רייצ'ל יאנקי (באנגלית: Rachel Yankey; נולדה ב-1 בנובמבר 1979 בלונדון) היא כדורגלנית אנגלייה ששיחקה בקבוצת ארסנל ונבחרת אנגליה. מאז פרשה ממשחק מקצועני היא בעיקר מאמנת ילדים. יאנקי החלה את הקריירה שלה בקבוצת בנים, לפני שעברה ל"מיל היל יונייטד" כשהייתה בגיל הנערים. את הקריירה המקצוענית שלה היא החלה בגיל 16, בקבוצת הנשים של ארסנל. בשנת 2000, היא הושאלה לזמן קצר לקבוצת הקנדית, לאבל דינמיט ומשם לפולהאם ליידיס. בפולהאם היא הפכה לכדורגלנית האנגלית הראשונה שחתמה על חוזה מקצועני ושיחקה כדורגל באופן מקצועני. היא עברה לברמינגהאם סיטי, ובעונת 2004/2005, עברה לקבוצת ניו ג'רזי וויילדקטס מדבליו-ליג. בניו ג'רזי היא שיחקה יחד עם רייצ'ל יוניט, חברתה לנבחרת, וביחד הם הובילו את הקבוצה לאליפות הליגה. בעונת 2005/2006, חזרה יאנקי לקבוצת נעוריה, ארסנל, והבקיעה שם שער אחד לכל שלושה משחקים בממוצע. ביוני 2012, יאנקי הייתה אחת מ-18 הכדורגלניות שנבחרו לייצג את בריטניה בטורניר הכדורגל של אולימפיאדת לונדון. נבחרת בריטניה הוקמה במיוחד לצורך המשחקים האולימפיים, והיא כללה 16 שחקניות מאנגליה ושתיים מסקוטלנד. בשלב הבתים של הטורניר, ניצחה הנבחרת בכל משחקיה והעפילה לרבע הגמר מהמקום הראשון בבית. ברבע הגמר היא הפסידה 0–2 לקנדה והודחה מהטורניר. יאנקי היא הכדורגלנית המפורסמת ביותר באנגליה, ואף מדגמנת לשתי חברות בגדים. היא הופיעה במיני-סדרה של ה-BBC, בה היא מלמדת כדורגלנים צעירים את יסודות הכדורגל. יאנקי החזיקה תקופה מסוימת בשיא ההופעות בנבחרת אנגליה - סך הכל היו לה 129 הופעות בינלאומיות אולם שחקניות בודדות שברו מאז פרשה את שיאה זה. היא הבקיעה 19 שערים עבור נבחרת אנגליה. ב- 2016 פרשה מכדורגל מקצועני, ניסתה כוחה בניהול קבוצת נשים, אולם לבסוף התמסרה לאימון ילדים, ולקריירה של מגישה בתוכניות ילדים בטלוויזיה. יאנקי זכתה בגביע ה-FA לנשים חמש פעמים, שלוש פעמים עם ארסנל (1998, 1999, 2006), ופעמיים עם פולהאם (2002, 2003). היא הייתה חלק מהסגל של פולהאם שזכה בטרבל בעונת 2002/03 - גביע ה-FA לנשים, גביע הפרמייר ליג ובאליפות הליגה. בשנת 2005, היא קיבלה תואר מהמלכה אליזבת השנייה, בעקבות תרומותיה ושירותיה לכדורגל. מדיה וקבצים בנושא רייצ'ל יאנקי בוויקישיתוף רייצ'ל יאנקי, באתר Soccerdonna (בגרמנית) רייצ'ל יאנקי, באתר Soccerway רייצ'ל יאנקי, באתר FootballDatabase.eu פרופיל באתר ההתאחדות האנגלית פרופיל באתר של ארסנל פרופיל באתר ניו ג'רזי ויילדקטס (אורכב 02.01.2006 בארכיון Wayback Machine) [file:///F:/Yankey%20Reading%20Comprehension.pdf Rachel Yankey], arsenal.com, ‏2020
אנה מיול

אנה מיול (באיסלנדית: Anna Mjöll; נולדה ב-7 בינואר 1970) היא זמרת איסלנדית. מיול נולדה ברייקיאוויק, אמה זמרת ומנחת טלוויזיה ואביה מוזיקאי, בגיל שש החלה לנגן בגיטרה ולאחר מכן החלה לנגן גם בפסנתר ובצ'לו, בגיל שמונה עשרה החלה לעבוד כזמרת במסעדה. היא למדה בסורבון שבצרפת ולאחר מכן עברה תקופה ללוס אנג'לס. היא ייצגה את איסלנד באירוויזיון 1996 עם השיר "Sjúbídú" והייתה במקום ה-13. ב-2006 לקחה חלק בכתיבה ובביצוע של מספר שירים עבור הסרט "For Your Consideration". ב-2009 הוציאה את האלבום הראשון שלה "The Shadow Of Your Smile", ב-2010 יצא אלבומה השני "Christmas Jazzmaz". ב-2018 נישאה למוזיקאי ולמפיק פטריק לאונרד. אתר האינטרנט הרשמי של אנה מיול אנה מיול, במסד הנתונים הקולנועיים IMDb (באנגלית) אנה מיול, באתר ספוטיפיי אנה מיול, באתר AllMusic (באנגלית) אנה מיול, באתר MusicBrainz (באנגלית) אנה מיול, באתר דיזר אנה מיול, באתר Discogs (באנגלית) אנה מיול, באתר Songkick (באנגלית)
המכתב שהגיע בזמן

המכתב שהגיע בזמן הוא סרט טלוויזיה ישראלי משנת 1999, המבוסס על ספר מאת יהודית הנדל, עם איילת זורר ושרית לארי בתפקידים הראשיים. הסרט נפתח באיה ותאיה, שתי אחיות המתמודדות עם מותו של אביהן, מומחה לגאולוגיה, הן גם מתמודדות עם היחסים הטעונים עם מיכאלה, אשתו השנייה של אביהן. הן חושדות במניעיה הנסתרים של מיכאלה שכן במהלך ההלוויה היא לא הוזילה דמעה וכבר ביום הראשון של השבעה הבית נראה מסודר ומדוגם. בשבעה מדובר רבות מצד האורחים על נושאים בגאולוגיה אותם נהג אביהן לחקור, במהלך השבעה עולה הבזק תוך כדי שהן נזכרות על איך שאביהן הודיע לאימן שהוא כבר לא אוהב אותה יותר ושהוא עוזב אותה עבור המאהבת שלו, לאחר הפרידה נסעה אימן לטיול שבמהלכו החליטה לשים קץ לחייה כשנכנסה בעץ שהיה בצד הכביש. כשאביהן הודיע להן על נישואיו החדשים הבנות התקשו לקבל זאת. רגשותיהן כלפי מיכאלה נהיים עוד יותר קשים כאשר לאחר השבעה היא מודיעה שהיא נוסעת לאירופה לבקר את אמה. מספר ימים לאחר שצוין חודש למותו של אביה, מקבלת איה מכתב ממיכאלה בו היא רשמה לה שהיא מקווה שמכתב זה הגיעה בזמן, לא מוקדם מדי ולא מאוחר מדי, שהיא תכננה הכול מדויק ובסדר ושהמפתח מתחת לשטיח, היא מספרת זאת לאחותה ומבלי שהן מבינות בדיוק למה כוונתה הן מגיעות לבית שלה ושל אביהן, שם הן מגלות שהיא מספרה כל אחד מהחפצים בבית וביניהם גם הפריטים באוסף המאובנים של אביהן, לפתע הן מגלות בבית מכתב נוסף ממיכאלה בו היא מצהירה שכל פרטי הבית מיועדים להן, כל החפצים בעלי המספרים הזוגיים מיועדים לאיה והאי-זוגיים לתאיה, הן חושבות בתחילה כי מיכאלה היגרה לחוץ לארץ והשאירה להן את החפצים אשר היא לא מעוניינת בהן, אך פתאום הן נכנסות לחדר השינה ומגלות כי מיכאלה התאבדה על ידי כדורים. אחרי כן הן מגלות דף נוסף בו כתבה כי את הדברים שרצתה להשאיר לאמה היא כבר העבירה לה אותם במהלך נסיעתה, ולשם כך נסעה, היא גם כתבה להן שהיא העבירה את הדירה על שמן עוד מלפני חודשיים. "המכתב שהגיע בזמן", במסד הנתונים הקולנועיים IMDb (באנגלית) "המכתב שהגיע בזמן", באתר אידיבי "המכתב שהגיע בזמן", במיזם "אישים" לתיעוד היצירה הישראלית
ארוקה 516

ארוקה 516 הוא גשר תלוי להולכי רגל בסמוך לעיירה ארוקה שבצפון פורטוגל. הגשר הוא באורך 516 מטרים, והוא נמצא בגובה של 175 מטרים מעל נהר פאיווה (אנ') שאותו הוא חוצה. הגשר עשוי מתכת והוא גשר תלוי שנתמך על ידי שני עמודי בטון דמויי האות V הנמצאים בקצותיו. חציית הגשר נמשכת כעשר דקות. בניית הגשר החלה במאי 2018 והסתיימה באפריל 2021. בבנייתו הושקעו כ-2.3 מיליון אירו. ב-29 באפריל 2021 נפתח הגשר להליכתם של תושבי ארוקה, וב-2 במאי הוא נפתח לציבור כולו כאטרקציה תיירותית. הגשר היה הארוך ביותר בעולם בקטגוריה "גשר תלוי להולכי רגל" (גשר בגלונג פארבט (אנ') שבנפאל ארוך יותר (567 מטר), אך הוא גשר תלוי פשוט). במאי 2022 נחנך בצ'כיה גשר סקיי ברידג' 721 הארוך משניהם. מדיה וקבצים בנושא ארוקה 516 בוויקישיתוף אתר האינטרנט הרשמי של ארוקה 516 (בפורטוגזית) רויטרס, 516 מטרים: הגשר התלוי הארוך בעולם נחנך בפורטוגל, באתר ynet, 2 במאי 2021 Catarina Demony, High anxiety: World's longest pedestrian suspension bridge opens in Portugal, Reuters, April 30, 2021